প্রাথমিকভাবে ফ্রি ব্রাউজিং তালিকায় স্থান পাওয়া ওয়েবসাইটগুলোর মধ্যে সরকারী কিছু সাইটও পাওয়া যাবে, দু তিনটি নিউজ সাইট পাওয়া যাবে, আর পাওয়া যাবে “ফেসবুক”। সবগুলো সাইটের মধ্যে ব্যবহারের দিক থেকে বোধকরি পঁচানব্বই থেকে সাতানব্বই শতাংশ ব্যান্ডউইথ ব্যবহৃত হবে শুধুমাত্র ফেসবুক ইউজের জন্য। হিসেবটা পৌনপৌনিক নয়, এটি নিছকই অনুমান, তবে এর যথার্ততা এই সেবা উদ্বোধনকালে মাননীয় প্রতিমন্ত্রী’র কথায় স্পষ্ট, তিনি বলেন, বাংলাদেশের ৪ কোটি ৪০ লাখ মানুষ এখন ইন্টারনেট ব্যবহার করেন, যা মোট জনসংখ্যার ২৭ শতাংশ। এ দেশে প্রতি ১২ সেকেন্ডে একজন ফেইসবুকে প্রোফাইল খুলছে, যা দেশের জন্মহারের চেয়েও বেশি।